NaiveNeuron/SloPal huggingface dataset:
Uhliarik, Ivan, minister zdravotníctva SR (2011-03-30):
Ďakujem pekne, vážený pán predsedajúci. Vážené dámy, vážení páni poslanci, dovoľujem si predložiť aj návrh na skrátené legislatívne konanie z dôvodu, že hrozia štátu značné hospodárske škody. V súvislosti s prebiehajúcou ekonomickou a finančnou krízou si dovoľujem podľa § 89 ods. 1 zákona Národnej rady č. 350/1996 Z. z. o rokovacom poriadku predložiť návrh, aby sa uzniesla na skrátenom legislatívnom konaní o vládnom návrhu zákona, ktorým sa dopĺňa zákon č. 581/2004 Z. z. o zdravotných poisťovniach. Novela zákona č. 581/2004 Z. z. zaviedla doplňujúce kritériá na výpočet a posudzovanie platobnej schopnosti zdravotnej poisťovne. Podľa týchto nových kritérií zdravotná poisťovňa je povinná po celý čas svojej činnosti zabezpečovať platobnú schopnosť. Platobnou schopnosťou sa rozumie schopnosť trvale zabezpečiť úhradu záväzkov voči zdravotníckym zariadeniam. Doterajšou analýzou VšZP z vymáhania pohľadávok sa ukázalo, že príčinou súčasného stavu bola zmena metodiky účtovania opravných položiek, ktorá mala kladný vplyv na hospodársky výsledok. No podklad, ktorý by odôvodnil takýto kladný efekt, neexistoval. Celkový objem zdrojov, ktorý by bol potrebný na dostatočné pokrytie týchto pohľadávok, je zhruba 65 mil. eur. O túto sumu, samozrejme, by sa musela zvýšiť strata Všeobecnej zdravotnej za rok 2010. A celková strata by potom bola 135 mil. eur. Po zúčtovaní tejto straty by vlastné imanie poisťovne kleslo na 27 mil. eur, čo by znamenalo, že VšZP by po 1. 4. nebola schopná plniť kritérium stanovené práve v tom zákone, § 14, podľa ktorého podiel vlastných zdrojov za predchádzajúcich 12 mesiacov by mal byť väčší ako 3 %. Je nutné konštatovať, že by Úrad pre dohľad bol povinný Všeobecnej zdravotnej poisťovni zrušiť povolenie v prípade, keby táto nezabezpečovala toto plnenie 5 po sebe nasledujúcich mesiacov. Samozrejme, takýto stav pre Všeobecnú zdravotnú poisťovňu, ktorá predstavuje 70 % trhu zdravotného poistenia a platí zdravotnú starostlivosť pre 3,5 mil. ľudí v Slovenskej republike, tie dôsledky by boli naozaj nesmierne. A hovoria doterajšie skúsenosti, ktoré máme s poisťovňami ako Perspektíva, Európska zdravotná poisťovňa, ktorým takisto bolo zrušené povolenie, že tie škody by boli ešte väčšie, ako sa odhadujú. Vzhľadom na uvedené je potrebné vytvoriť dostatočný časový priestor na to, aby sa Všeobecná zdravotná poisťovňa v záujme stabilizácie dostala do takej hospodárskej kondície, aby nebola vystavená hrozbe zrušenia kvôli týmto prísnym podmienkam. Preto navrhujeme nezrušiť tieto podmienky, samozrejme, ale posunúť ich účinnosť na 1. 1. 2013, kedy predpokladáme stabilizáciu finančnej situácie. Ďakujem pekne za podporu predloženého návrhu.
Laššáková, Jana, podpredsedníčka NR SR (2014-10-30):
Pán poslanec Hraško, nech sa páči.
Čaplovič, Dušan, poslanec NR SR (2014-09-23):
Ďakujem veľmi pekne. Napriek tomu, že mám absolvované historické vedy a dejiny a poznám dobre dejiny tak ruského národa, ako aj ukrajinského a Európy, netrúfam sa, netrúfam si vystúpiť tak, ako si dovolili vystúpiť niektorí poslanci tuná v Národnej rade, ako keby poznali všetko, vedeli jasné stanoviská, poznali problémy, poznali kauzálny princíp, ktorý je v histórii veľmi dôležitý, že niekde je príčina a potom je dôsledok a ten dôsledok treba teraz v súčasnosti riešiť. By som bol veľmi rád, keby ďalší diskutujúci, podobne ako pán Švejna v úvode povedal, nevychádzali len z novinárskych a z rôznych emotívnych rozhodnutí a svojich vlastných názorov subjektívnych, ale aby vystupovali veľmi striedmo, jasne, vyvážene, tak ako si to Slovenská republika zaslúži, aby sme neboli tak ako pred rokom 1989 nasunutí na jednu stranu Európy a v súčasnosti nasunutí na Západ, druhú stranu Európy. Ďakujem vám veľmi pekne.
I. Mikloš, poslanec: (2007-06-26):
Podľa nášho názoru a podľa názoru aj bývalej vlády prezident Slovenskej republiky postupoval v rozpore so svojimi ústavnými kompetenciami, a preto sme tento jeho postup, ešte bývalá vláda, podali na Ústavný súd. Vláda Roberta Fica takmer okamžite po nástupe toto podanie stiahla a to považujeme za zlý krok, pretože jednoducho neumožnila Ústavnému súdu, aby posúdil tento možný rozpor s ústavou v konaní prezidenta Slovenskej republiky. Ak by zaznel argument, že prípadné čakanie na verdikt Ústavného súdu by mohlo predlžovať neobsadenosť tejto funkcie, tak vám chcem pripomenúť, že vládnete takmer rok a táto funkcia stále obsadená nie je. Čiže toho času, ktorý mohol byť ponechaný na to, aby Ústavný súd sa vyjadril k tomuto problému, bolo dosť. Takže týmto chcem vyjadriť a zdôvodniť naše zdržanie sa pri hlasovaní o tomto kandidátovi. Ďakujem pekne.
Drucker, Tomáš, minister zdravotníctva SR (2018-02-15):
Vážený pán predsedajúci, ďakujem ešte raz za slovo. Vážený pán poslanec, ďakujem za položenú otázku. Od začiatku roka 2017 obstarali nemocnice v priamej pôsobnosti Ministerstva zdravotníctva Slovenskej republiky 12 CT prístrojov, čím sa zabezpečila skoro úplná výmena CT diagnostiky v ústavnej starostlivosti. Nemocnice ako Prešov, Žilina, Trnava, bratislavské nemocnice, Nové Zámky, Dolnooravská nemocnica, Kráľovský Chlmec či Poprad a Piešťany dostali najnovšie a najkvalitnejšie prístroje, čím sa zaručila sebestačnosť verejného sektora v CT diagnostike. Obstarávanie diagnostiky magnetickou rezonanciou sa plánuje na koniec februára 2018. V tejto špecializácii došlo zatiaľ k obnove dvoch najväčších pracovísk, a to Univerzitná nemocnica v Bratislave a Univerzitná nemocnica Louisa Pasteura v Košiciach. Ostatné pracoviská budú zriadené a obnovené až po dokončení centrálnej súťaže, nakoľko tá sa ukázala ako nevyhnutná súčasť efektívnej prevádzky diagnostických služieb. Röntgeny, USG sú aj dnes dominantne prevádzkované vo verejnom sektore, kde sa postupne taktiež obnovuje vybavenie a zázemie pre lekárov. PET, CT a vo všeobecnosti rádiodiagnostika bola výrazne podporená v hlavnom špecializovanom centre na Slovensku v Inštitúte nukleárnej medicíny v Banskej Bystrici, kde po viac ako 15 rokoch došlo k výmene a rozšíreniu počtu gamakamier a spektrálneho CT prístroja. Ministerstvo zdravotníctva Slovenskej republiky taktiež spúšťa centrálnu výmenu všetkých lineárnych urýchľovačov na Slovensku, kde sa plánuje v priebehu troch rokov vymeniť a zriadiť až 16 urýchľovacích systémov, čo zabezpečí takmer kompletnú samostatnosť verejného sektora v oblasti radiačná onkológia. Ďakujem pekne za vašu pozornosť. Pán predsedajúci, skončil som.
Hrnčiar, Andrej, podpredseda NR SR (2017-06-15):
Ďakujem, pán predseda vlády. Týmto ste vyčerpali limit, ktorý vám bol určený. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Martina Fecka na ministra práce, sociálnych vecí a rodiny Jána Richtera a znie: „Pán minister, už veľa rokov sa občania našej republiky sťažujú na skutočnosť a nespravodlivosť týkajúcu sa výpočtu dôchodkov. Ako je možné, že ten, čo skoro nič neodpracoval v prospech tohto štátu, má výpočet dôchodku braný z priemernej mzdy v národnom hospodárstve, a ten, čo odrobil aj 40 rokov, ho má len z jeho priemerného platu, ktorý, samozrejme, mnohokrát nedosahuje priemernú mzdu v národnom hospodárstve? Žiadam o podrobnú a zrozumiteľnú odpoveď pre našich občanov z vašich úst.“ Nech sa páči, pán podpredseda vlády Pellegrini.
Mikloško, Jozef, poslanec NR SR (2015-01-29):
Krátko by som odpovedal asi to, že som prekvapený vašimi opatreniami, ktoré skutočne vyzerajú účinne. A nevedel som o tom, aj keď naozaj tie lekárne hlásia nemožnosť dostať sa k niektorým liekom, ktorých je stále viac a ktoré sú stále drahšie a stále väčšinou zahraničné. Viete, že u nás ročne spotrebujeme lieky za 1,5 mld. eur, že zahraničné firmy tu temer miliardu za rok vyrobia na nás, že si ich kúpime, viete, že vlani bolo 43,5 mil. len na propagáciu liekov v médiách, že boli za to najväčšie, najmastnejšie pokuty, až 120-tisíc eur pokuta za zlú, nevhodnú, protizákonnú reklamáciu a tak ďalej. Čiže tá otázka by bola trolinka širšia, reexport, chvalabohu, že to robíme, ale čo robíme pre to, aby sme viac dali na tú prevenciu a menej liekov používali.
Hort, Milan, podpredseda NR SR (2011-06-30):
Môžeme pokračovať? Ďakujem pekne. S faktickými poznámkami sa hlásia pán poslanec Markovič, Raši, Lazár, Novotný, Ondruš, Bublavý. A už je do rozpravy, čiže celkom šesť poslancov. Uzatváram možnosť prihlásiť sa s faktickou poznámkou. Slovo má pán poslanec Peter Markovič.
V. Mečiar, poslanec: (2008-03-27):
Na základe rokovaní, ktoré od včerajšieho vystúpenia prebehli, pozmeňujem svoj návrh, ktorý som predložil pre Národnú radu, nasledovne. Národná rada Slovenskej republiky konštatuje, že: l. vzhľadom na právoplatný odsudzujúci rozsudok za úmyselný trestný čin JUDr. Juraj Horváth nemá právny titul na výkon funkcie sudcu Ústavného súdu Slovenskej republiky, 2. u sudcu Ústavného súdu Slovenskej republiky JUDr. Juraja Horvátha sú naplnené podmienky podľa čl. 138 Ústavy Slovenskej republiky. Národná rada teda bude hlasovať o mojom pozmeňujúcom návrhu, t. j. tomto, a nie o tom prvom. Vzhľadom na to, že návrh predkladám teraz a ústne a je nový, mali by ste ho všetci dostať aj v písomnej forme, aby sa mohla táto technická podmienka naplniť, prosím o odloženie hlasovania na 17.00 hodinu, aby ste mohli všetci so znalosťou veci a s textom pred sebou vo veci rozhodnúť. Myslím si, že je to záležitosť spoločensky dôležitého významu a jej rozhodnutie pre Národnú radu má význam. Ťažko je odvolávať sa na morálku u toho, kto morálku nemá. Apel na morálku je zbytočný. Preto som za to, aby v danej situácii bolo rozhodnutie jednoznačne konštatované tak, že môže byť podnet pre ďalšie konanie kompetentných orgánov. Ďakujem pekne. (Potlesk.)
Krajčí, Marek, poslanec NR SR (2018-11-29):
Ďakujem pekne za odpoveď. Ja som sa v podstate chcel opýtať na to, čo ste mi aj hneď odpovedali alebo čo si mi teda hneď odpovedala, že či sa to na tie biosimiláre by nemohlo zrušiť a tým pádom by sme pravdepodobne mohli pomôcť viacerým lekárom, ktorí na to majú atestácie a spĺňajú všetky odborné predpoklady, aby túto liečbu mohli indikovať aj mimo týchto centier, a podľa mňa by to mohlo znížiť náklady. Samozrejme, tam je problém ten, že mnohé lieky ešte vo forme biosimilárov u nás nie sú na trhu. Ale aj toto by mohol byť možno taký dobrý krok, ktorý by vyvinul určitý tlak na tie firmy, aby potom na ten náš trh prišli, pretože by mohlo byť viac tých indikácií.
Hort, Milan, podpredseda NR SR (2011-10-11):
Ďalej sa do rozpravy v súlade s § 28 rokovacieho poriadku prihlásila pani premiérka Iveta Radičová. Pani premiérka, nech sa páči.
P. Paška, predseda NR SR: (2008-09-16):
Pán poslanec Mikloško, už sme si to vyjasnili. Ďakujem. Takže hlasujeme o návrhu z rozpravy na uznesenie, ktoré podal pán poslanec Kubovič. (Hlasovanie.) 134 prítomných, 48 za, 5 proti, 81 sa zdržalo. Tento návrh uznesenia sme neschválili. Ďalej, pán spravodajca.
Žiga, Peter, podpredseda NR SR (2024-04-24):
Keďže z písomne prihlásených rečníkov vystúpili všetci, pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Konštatujem, že do rozpravy ústne sa prihlásilo desať poslancov. Ako prvý je prihlásený pán poslanec Krúpa. Chcem sa opýtať, teda predpokladám, že asi budete potrebovať viac ako sedem minút, preto prerušujem dnešné rokovanie parlamentu. Pán poslanec Mikloško.
Hrnčiar, Andrej, podpredseda NR SR (2019-01-29):
Otváram všeobecnú rozpravu. Do rozpravy som dostal jednu písomnú prihlášku od pána poslanca Hegera. Nech sa páči.
Galko, Ľubomír, poslanec NR SR (2014-07-03):
Ja len krátko zareagujem, aby sme sa porozumeli. Áno, je pravda, že včera pán minister Žiga zo SMER-u pomerne obsiahlo niektoré veci vysvetlil, ale konkrétne to, čo som sa ja pýtal na tie poplatky za minerálne vody, vysvetlil, ale ja som sa s tým vysvetlením celkom aj uspokojil, aj stotožnil a chcem zdôrazniť ešte raz, Štefan, že čo som ja mal na mysli. Ja som mal na mysli to, že akonáhle sem kolegovia zo SMER-u prídu buďto s nejakou záležitosťou, že chcú odstrániť svoju chybu, alebo sem prídu s kontroverznou vecou, alebo s menej populárnou vecou, tak sa uchyľujú ku klamaniu a zavádzaniu slovenských občanov. Toto ja vidím ako problém. Že keď oni sem prinesú takúto normu, tak sa ju snažia, snažia sa ju nejakým spôsobom marketingovo predať a prezentujú ju ako niečo, čo tá norma vôbec nie je. V tomto je problém. A tak je to presne aj v prípade tohto zákona, ktorý konkrétne napríklad aj my šiesti poslanci za SaS určite podporíme, pretože skutočne tá norma, neviem, či dva dni, alebo koľko dní to je v platnosti, vyvoláva obrovský chaos v obciach, a skutočne tí ľudia si nezaslúžia, aby jednoducho takýto chaos tam v tých obciach, takémuto chaosu boli vystavení. Ale, kurník šopa, tak sa sem postavím, poviem, takúto chybu sme spravili, vážení občania, a ideme to odstrániť. A nieže to tu budem schovávať a niekde zaobaľovať niekde do niečoho úplne iného. To je to farizejstvo zo strany našich kolegov, SMER-u. Ďakujem pekne.
Glváč, Martin, podpredseda NR SR (2019-10-16):
Ďakujem. Otváram, dávam slovo spravodajkyni pani poslankyni Smolíkovej.
Glváč, Martin, podpredseda NR SR (2019-04-02):
Ďakujem. S faktickou poznámkou nikto. Končím možnosť prihlásiť sa. Vyhlasujem rozpravu za skončenú. Pani ministerka, ako navrhovateľka chcete reagovať? Nech sa páči.
Ledecký, Vladimír, poslanec NR SR (2021-10-20):
Hlasovali sme o všetkých pozmeňujúcich a doplňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tom hlasovať.
P. Paška, predseda NR SR: (2009-06-03):
(Hlasovanie.) 93 prítomných, 79 za, 14 proti. Konštatujem, že sme schválili vyhlásenie Národnej rady Slovenskej republiky k výrokom Viktora Orbána. (Potlesk.) Dámy a páni, kolegyne, kolegovia, chcem sa poďakovať za korektný priebeh 38. schôdze, za vašu účasť. Želám vám všetko dobré a dovidenia po voľbách do Európskeho parlamentu šestnásteho, dúfam, že každý, alebo pätnásteho na slávnostnej schôdzi, kde budeme inaugurovať pána prezidenta. Chcem vás požiadať, aby sme aj posledné dni kampane pred voľbami do Európskeho parlamentu využili na mobilizáciu ľudí, aby prišli a využili svoje volebné právo a vybrali si svojich zástupcov do Európskeho parlamentu. Pekný večer, dovidenia, ďakujem. (Rokovanie 38. schôdze NR SR sa skončilo o 19.40 hodine.)
Zmajkovičová, Renáta, podpredsedníčka NR SR (2014-10-15):
Ďakujem, pani spravodajkyňa. Otváram rozpravu. Do rozpravy som dostala dve písomné prihlášky, za poslanecký klub KDH pán poslanec Brocka a potom je to pán poslanec Mihál. Nech sa páči, pán poslanec Brocka má slovo.
Paška, Pavol, predseda NR SR (2013-12-12):
(Hlasovanie.) 144 prítomných, 80 za, 64 sa zdržalo. Schválili sme uznesenie. Pán poslanec Lebocký uvedie hlasovanie o návrhu uznesenia k správe o lesnom hospodárstve v Slovenskej republike za rok 2012. Je to tlač 700. (Hlasovanie o návrhu uznesenia k Správe o lesnom hospodárstve v Slovenskej republike za rok 2012 , tlač 700.)
M. Číž, podpredseda NR SR: (2007-03-29):
Takže, nech sa páči, pán spravodajca.
Mazurek, Milan, poslanec NR SR (2018-03-14):
Pani poslankyňa Gaborčáková, bolo to pekné vystúpenie. Ja som veľmi rád, že sa snažíte upozorňovať, aktívne upozorňovať na hrozby vyplývajúce zo zle nastavaného sociálneho systému a, ako to bolo povedané, z neudržateľnosti nášho dôchodkového systému do budúcnosti. Ja si myslím, že táto kríza by vôbec nemusela existovať, keby vláda vyvíjala aktívnu politiku smerom k podpore mladých rodín a k tomu, aby im mladí ľudia, namiesto toho, aby utekali hromadne do zahraničia, mali možnosť nájsť si prácu a uplatnenie na Slovensku a zakladať si tu rodiny, získať bývanie a všetky tie ostatné veci, ktoré s tým súvisia. Samozrejme takáto politika alebo akákoľvek koncepcia podobnej politiky na Slovensku vôbec neexistuje. Mám ale takú jednu výčitku zase k vašej strane, pretože snažíme sa hľadať nejaké konštruktívne metódy spolupráce, ktoré pomôžu všetkým ľuďom na Slovensku, ktoré pomôžu k tomu, aby toto plénum mohlo presadzovať zákony, ktoré by boli dobré pre všetkých ľudí, ktoré by mohli pomôcť aj ľuďom, o ktorých ste hovorili vy vo svojich vystúpeniach, a na to je potrebná vzájomná spolupráca. Keď sa však pozrieme na vaše hlasovania alebo vašu prítomnosť v Národnej rade, viete, ja viem, že váš predseda, ktorého môžeme jemne nazvať duševne nespôsobilým na prácu poslanca Národnej rady, vám zakázal hlasovať za naše návrhy zákonov. Ale viete, potom neskôr predložíte napríklad totožný návrh, ktorý sme predtým predkladali my, čím jasne deklarujete verejne, že áno, že sa stotožňujete s niektorými našimi myšlienkami v rámci sociálnej politiky. Ale takto to predsa na Slovensku nemôže fungovať, ak sa chceme hrdo postaviť pred národ a povedať si, že áno, v tej Národnej rade bez ohľadu na farbu politického trička bojujeme za vás, za všetkých slušných ľudí. Veď musíme konečne prekonať tie nezmyselné predsudky vychádzajúce z toho, že niekto proste, kto je všelijaký, nám dá rozkaz, ktorý nie je v nejakej kompatibilite so zdravým rozumom. My ho plníme len preto, že sa bojíme o svojej poslanecké miesto. Proste poďme naozaj konštruktívne pracovať aj v rámci tej vašej tzv. štandardnej opozície. Ďakujem.
Jarjabek, Dušan, poslanec NR SR (2010-11-04):
Ďakujem veľmi pekne za všetky pripomienky, resp. všetky faktické poznámky. Skutočne budem vecne reagovať na to, čo povedala pani poslankyňa Vášáryová. Nebudeme sa baviť o číslach, lebo tie čísla sa naozaj zneužívajú a vy tiež ste nepovedali presné číslo a tiež ste spojili roky v rámci toho, aby ste demagogicky čosi povedali o nejakom dlhu Slovenskej televízie. Ja nehovorím, že tam nie je, ale určite to nie sú tie čísla, o ktorých ste hovorili vy. Pani poslankyňa, zneužívanie rád. Viete vymyslieť niečo lepšieho ako je ten kolotočový systém rád? Veď v tých radách sú ľudia, ktorí boli volení za Dzurindovej vlády, ktorí boli volení potom za ďalších vlád. Veď predsa, buďme objektívni aspoň v tomto, že tie rady, samozrejme, že tá koalícia si navolí svojich ľudí. Len tá koalícia má tú výhodu, resp. nevýhodu, že ich navolí vždy iba na krátky čas, ktorý presahuje poslanecký čas poslancov v Národnej rade. Preto je tam ten kolotočový systém ob dva roky výmeny jednej tretiny. A nič ideálnejšieho si naozaj v tejto chvíli neviem predstaviť. Funguje to napríklad v Rade pre vysielanie a retransmisiu, ktorá má z týchto rád najvyššiu autoritu, len kvôli tomu, že prešla najmenšími politickými zásahmi od roku 1993. To musíte priznať aj vy. No a čo sa týka toho spolitizovania, ja sa čudujem, že o tom hovoríte vy, ktorá ste predkladali pred nedávnom iný návrh zákona o Slovenskej televízii, kde ste o týchto veciach nehovorili. A čudujem sa pri tomto návrhu, keď ste si prečítali, ako vlastne bude vyznievať nový riaditeľ, ktorý bude volený tou veľkou radou. No o tom predsa bude rozhodovať výbor, ktorý to bude doporučovať plénu, a čo myslíte, na základe čoho? No na základe rozhodnutia nejakej koaličnej rady. Viete si predstaviť väčšie spolitizovanie voľby riaditeľa verejnoprávnej inštitúcie? Obidvoch vlastne teraz, lebo jednou ranou dve muchy, aj rozhlas aj televízia. Zle, všetko zle.
Šeliga, Juraj, podpredseda NR SR (2021-03-31):
Pán poslanec Blcháč, nech sa páči.
Bugár, Béla, podpredseda NR SR (2017-10-17):
Nech sa páči, prezentujme sa, hlasujme o návrhu pani poslankyne Zemanovej. (Hlasovanie.) Prítomných 136 poslancov, za 54, proti 29, zdržalo sa 51 poslancov, 1 nehlasoval. Návrh sme neschválili. Nech sa páči, tretie.
Hrušovský, Pavol, predseda NR SR (2011-12-08):
Hlasujeme, páni poslanci. (Hlasovanie.) 145 prítomných, 78 za návrh, 67 sa zdržalo. Schválili sme návrh. Prosím ďalší návrh.
Laššáková, Jana, podpredsedníčka NR SR (2015-03-10):
Nech sa páči, pani poslankyňa Šípošová, máte slovo.
B. Bugár, podpredseda NR SR: (2005-05-19):
(Hlasovanie.) Prítomných 133 poslancov, za 63, proti 2, zdržalo sa 60 poslancov, nehlasovali 8. Konštatujem, že zákon sme nepostúpili do druhého čítania. (Pískanie v rokovacej sále.) Páni na balkóne, dodržujte rokovací poriadok aj vy. Čo sú to za spôsoby? (Hlasy v rokovacej sále.) Vážené panie poslankyne, vážení páni poslanci, chcem vás informovať, že zajtra ráno o 9.00 hodine začneme prerokúvať Trestný zákon a samozrejme všetko, čo do 11.00 hodiny prerokujeme aj dnes, poprípade zajtra, o tom budeme o 11.00 potom hlasovať. (Hlasy v sále.) Samozrejme. Je nejaká námietka? Nie. Ďakujem pekne. Takže budeme pokračovať v rokovaní prvým čítaním o návrhu skupiny poslancov Národnej rady Slovenskej republiky na vydanie zákona o poplatkoch za služby verejnosti poskytované Slovenským rozhlasom a Slovenskou televíziou (tlač 1127). Návrh na jeho pridelenie výborom máte v rozhodnutí pod č. 1138. Dávam slovo poslancovi Dušanovi Čaplovičovi, aby za skupinu poslancov návrh zákona uviedol. (Ruch v rokovacej sále.) Páni poslanci, vzhľadom na hluk vyhlasujem prestávku do 17.25 hodiny. (Prestávka.) (Po prestávke.)
Sulík, Richard, poslanec NR SR (2012-05-16):
Ďakujem pekne. Pán Hlina, nebudem na tie kabaretné vložky reagovať, ale iba teda k pár faktickým veciam, tá denná tlač. No tak zrušením dennej tlače pre tých ľudí, ktorí od štátu dostali notebook alebo počítač s prístupom na internet a majú tam celú tú tlač, no tak nemusia dostávať ešte aj tlačoviny. Týmto Národná rada ušetrila 30-tisíc eur ročne. Ja si myslím, že to je dostatočná suma na to, aby to tak bolo. Čo sa týka škodovky, ja som sa vozil v škodovke za štátne peniaze, nepadla mi koruna z hlavy. Možno vy si myslíte, že každý jeden bezvýznamný minister musí mať auto za 200-tisíc. Ja si to nemyslím. Mne to vadí, z mojich daní. Ja som dane platil, možnože vy pomenej, ale mne to vadí jednoducho. Čo sa týka zníženia príspevku na asistentov, to ste tu ešte neboli, ale ten sme znížili. Ten sme znížili výrazne a spojili sme ho s príspevkom na kanceláriu, tak bolo by vhodnejšie si možno overiť informácie, ktoré používate vo vašich prejavoch, lebo inak to naozaj potom bude na úrovni parlamentného šaša. Čo sa týka zníženia počtu poslancov, napríklad aj v susednom Maďarsku idú znížiť počet poslancov vo väčšej miere ako zo 150 na 100, a tam nikto nenarieka nad tým, že teraz bude koniec civilizovaného sveta. A teraz, čo sa týka toho šetrenia. No, samozrejme, oveľa viac sa bude, by dalo šetriť, keby táto Národná rada nabrala odvahu a odmietla platiť miliardy Grécku. To je, samozrejme, že oveľa, oveľa viac ako to, čo sa ušetrí tu. Len či ich je 150 alebo 100, všetci okrem možno nás sklopia uši pred Bruselom. Potom môžte nariekať... (Prerušenie vystúpenia časomerom.)
Mičovský, Ján, poslanec NR SR (2013-04-30):
Dobre. Takže ďakujem za slovo, vážená pani podpredsedníčka. Ďakujem aj všetkým, ktorí reagovali, a možno sa mi tak žiada najviac odpovedať pani poslankyni Žitňanskej. Ja sa nedivím, že to tak vnímala, a je v tom aj možno veľa pravdy, že to, čo som navrhol, zaváňa hodne veľkou politickou naivitou. Ale ja som ozaj presvedčený, že tento svet potrebuje aj naivnejšie prístupy a že naivní ľudia dokážu zmeniť veľmi veľa, možnože viacej, ako by sme to čakali, ale to je vec diskusie. Skôr v tejto chvíli tá moja naivita bola výrazom pochopenia reality. My tu môžeme búšiť do pravej strany, na pravé krídlo tejto snemovne, koľko chceme, a vidíme, aké nachádzame odozvy. Nuž, pokúsil som sa ponúknuť niečo, čo síce zaváňalo nie tvrdým politickým zápasom, ale reálnym riešením, ktoré neviem čo by urobilo tu s nami, ale nepochybne by občanov krajiny, ktorých tu zastupujeme, veľmi potešilo. Ich naozaj nemôžu zaujímať tieto vysoko sofistikované úvahy o tom, kto, kde, kedy, akým spôsobom sa zmocnil ktorého paragrafu. Ich naozaj zaujíma, či budú žiť v krajine, v ktorej budú radi žiť a budú radi, aby tam žili aj ich deti. Ja sa veľmi obávam, že zatiaľ ideme iným smerom. A je to úplne jedno, či je to smer SMER-u, alebo smer OĽaNO, ich to fakt tak nemusí zaujímať. Takže preto som chcel poprosiť aj o porozumenie pre taký naivný prístup, o ktorom som presvedčený, že je napriek svojej naivnosti úplne reálny. A ja ho v závere opakujem, prosím, aby pán prezident urobil to, čo mal urobiť už dávno. Ďakujem.
Uhrík, Milan, poslanec NR SR (2017-05-17):
Návrh zákona nebude mať vplyv na štátny rozpočet, bude mať mierne negatívny vplyv na podnikateľské prostredie, nakoľko sa zvýšia nejaké regulačné nároky na, najmä na televízne spoločnosti, ale na druhej strane takáto regulácia je žiaduca a pozitívna, a návrh zákona bude mať pozitívny sociálny dopad, pretože ochráni divákov a deti. Pán predsedajúci, toľko na úvod, rád by som návrh zákona podrobnejšie uviedol v rozprave, do ktorej sa hlásim ako prvý. Ďakujem.
J. Binder, poslanec: (2001-12-04):
Pán podpredseda, prosím.
Bugár, Béla, podpredseda NR SR (2017-12-06):
Prezentujme sa a hlasujme. (Hlasovanie.) Prítomných 126, za 81 poslancov, proti 13, zdržalo sa 30 poslancov, 2 nehlasovali. Konštatujem, že návrh uznesenia sme schválili. Nech sa páči, výbory.
Blaha, Ľuboš, podpredseda NR SR (2023-11-15):
Ako ďalší sa o slovo prihlásil pán predseda výboru Ján Blcháč. Nech sa páči.
Paška, Pavol, predseda NR SR (2014-01-29):
Pán poslanec bol ostatný prihlásený ústne do rozpravy. Vyhlasujem rozpravu za skončenú. Pán minister, chcete zaujať stanovisko? Nech sa páči.
Grausová, Natália, poslankyňa NR SR (2017-10-12):
Vážená pani predsedajúca, vážený pán minister, vážený pán spravodajca, ja chcem len toľko povedať, že som presvedčená o tom, že Severoatlantická aliancia, NATO, je zločinecká organizácia a že Slovenská republika a jej teda orgány, Slovenská republika by mala robiť všetko preto, aby sme z NATO vystúpili. Ďakujem vám za pozornosť.
A. Belousovová, podpredsedníčka NR SR: (2009-06-18):
Teraz dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Ľubošovi Martinákovi, ktorý bude informovať Národnú radu o výsledku rokovania výborov o tomto návrhu zákona, odôvodní návrh a stanovisko gestorského výboru. Nech sa páči, pán poslanec.
Šeliga, Juraj, poslanec NR SR (2022-05-25):
Ďakujem pekne, pán predseda. Vzhľadom na to aj čo bolo vypustené chcem navrhnúť, aby v prípade potreby dnes Národná rada rokovala aj po devätnástej hodine, aby sme prerokovali všetky body s tým, že vzhľadom na to, koľko je personálnych volieb, aby to hlasovanie o personálnych otázkach nebolo o sedemnástej, ak nestihneme dovtedy prerokovať všetky body, ale aby bolo ako posledné hlasovanie, ako posledný bod, a to z praktického dôvodu, že skrutátorom a komisii bude trvať minimálne dve hodiny, kým to všetko spočítajú, aby sme to, aby sme to uzavreli.
S. Janiš, poslanec: (2005-10-26):
Vychádzajúc z oprávnení, ktoré pre mňa ako pre spravodajcu vyplývajú z rokovacieho poriadku, odporúčam, aby sa Národná rada po rozprave uzniesla na tom, že odporučí uvedený návrh zákona prerokovať v druhom čítaní. Ďalej odporúčam, aby návrh zákona prerokoval výbor pre hospodárstvo, privatizáciu a podnikanie aj ako gestorský výbor, ústavnoprávny výbor, výbor pre financie, rozpočet a menu, výbor pre pôdohospodárstvo, výbor pre verejnú správu a výbor pre životné prostredie a ochranu prírody. Ďalej odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní. Pán podpredseda, skončil som, môžete otvoriť rozpravu.
Renáta, Zmajkovičová, podpredsedníčka NR SR (2014-06-24):
Pán poslanec, budete mať možnosť potom k novele k tomuto zákonu, takže nech sa páči, vráťme sa k tomuto návrhu zákona a ja vás budem veľmi pozorne potom počúvať.
Bugár, Béla, podpredseda NR SR (2017-09-13):
Pán poslanec... Ďakujem pekne. Prerušujem rokovanie o tomto bode programu. Budeme pokračovať druhým čítaním o návrhu poslancov Jaroslava Pašku, Márie Janíkovej, Ľubomíra Želiezku a Martina, Martiny, pardon, Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o účinnosti bezpečnostných zložiek štátu 1939 až 1989 a o založení Ústavu pamäti národa a doplnení niektorých zákonov. Chcem tu uviesť, že navrhovateľkou pôvodne, keď máte pôvodný návrh zákona, bola aj pani poslankyňa Edita Pfundtner, ktorá ale vzala späť svoj podpis. Zákon má číslo návrhu zákona 598. Teraz dávam slovo pánovi poslancovi Paškovi, aby návrh zákona uviedol. [Rokovanie o návrhu poslancov Národnej rady Slovenskej republiky Jaroslava Pašku, Márie Janíkovej, Ľubomíra Želiezku a Martiny Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 598.]
Kuriak, Milan, poslanec NR SR (2021-02-04):
... (začiatok vystúpenia odznel mimo mikrofónu) výberu a dobrovoľnosti, čo sa týka gastrolístkov. Dlhé roky som pracoval a podnikal v gastronómii a v cestovnom ruchu, denne som prichádzal do kontaktu so spomínanými gastrolístkami. Nevidím žiaden zmysel, aby sme riešili túto situáciu tváriac sa, že pomáhame, aby zamestnanci dostávali pravidelne teplú stravu. Určite tento úmysel tu nie je a gastráče toto nevyriešia. V prvom rade vidím, som vnímal ako veľmi dobrý a istý zdroj nemalých príjmov ľahkého a bezrizikového podnikania pre niektorých majiteľov gastrofiriem. Samozrejme, že gastrofirmy budú robiť všetko pre to, aby mohli v tomto ich biznise pokračovať naďalej. Brali nemalé provízie a vytvárali ľahké a bezprácne zisky z tohto biznisu. Aj tak mnohí zamestnanci gastrolístky nepoužívali na stravovanie, ale používali ich na nákup mnohých iných druhov tovaru, nemali problém gastrolístky použiť aj v pohostinstvách. Som za to, aby si zamestnanci mohli vybrať medzi gastrolístkami, kartami alebo hotovosťou. Ďakujem.
Viskupič, Jozef, poslanec NR SR (2015-04-16):
Ďakujem. Také toto bolo jedno z tých lepších vystúpení – aj vtipné, aj briskné, aj plné metafor – ja si však myslím, že prečo sa deje to odvolávanie, je jeden dôležitý signál, ktorý treba vydať. Nebude to len celkom na uspokojenie božstva, ale treba celej našej možno štátnej, možno verejnej správe, možno verejným obstarávateľom, ktorí pod vládou SMER-u sú nominovaní, dať jeden a jasný signál. A to znamená, že ak budete obstarávať za menej, ako vám povieme my, ak budete, ak nebudete kupovať trabanty za cenu ferrari, tak vás odvoláme podobne, ako to urobíme Jánovi Figeľovi. Proste ak budete systém, ktorý sme zaviedli, ohrozovať, tak budete hroziť nie povýšeniu, nie verejnému blahorečeniu, že chcete šetriť verejné zdroje, ale vás odvoláme. A dostalo sa to až k nám sem do parlamentu. A ja si, tak ako sme sa s kolegom Jurzycom bavili, ja si neviem predstaviť horší signál pre túto krajinu, ako je to, že ideme odvolať človeka za to, že šetril verejné financie. Toto je asi najväčšia brutalita, ktorú som ja v parlamentných laviciach zažil.
Bugár, Béla, podpredseda NR SR (2017-04-05):
Na vystúpenie pani poslankyne s faktickými poznámkami dvaja. Končím možnosť sa prihlásiť. Pán poslanec Marian Kotleba.
Laššáková, Jana, podpredsedníčka NR SR (2015-09-16):
Pán poslanec Viskupič, nech sa páči.
Hrnčiar, Andrej, podpredseda NR SR (2017-02-02):
Ďalšiu otázku položila pani poslankyňa Erika Jurinová ministrovi životného prostredia Slovenskej republiky Lászlóovi Sólymosovi: „Vážený pán minister, ak je situácia na skládke OFZ Široká taká vážna, prečo nevyhlási havarijný stav a problém sa nezačal riešiť okamžite? Aké opatrenia v tejto veci urobila vláda?“
Šimečka, Michal, podpredseda NR SR (2023-11-14):
Ďakujem veľmi pekne. A teraz vystúpi pani poslankyňa Turčanová.
P. Hrušovský, podpredseda NR SR: (2001-12-06):
Návrh sme neschválili. Bod 7.
Števulová, Zuzana, poslankyňa NR SR (2024-01-23):
Ďakujem, pán kolega Szalay, za váš príspevok, v ktorom sme sa znovu vrátili k tomu, prečo je toto skrátené legislatívne konanie absolútne neprípustné. A je veľmi dobré, že počas vášho príspevku sedel v sále aj minister spravodlivosti Susko. A možno sa teda môžeme v tejto súvislosti zase vrátiť k tým nálezom Ústavného súdu, o ktorých sme tu už chceli posledné tri týždne s ministrom diskutovať, ale teda nejako sa nám stále nedarí. Tak ja by som možno prispela svojimi piatimi centami k tomu, že mám tu takú tabuľku tých nálezov Ústavného súdu, ktoré by teda mohli prichádzať do úvahy. Ešte stále sme nedostali ten ich zoznam, ale tak však sa dajú vyhľadať nejaké tie nálezy, ktoré sa tejto veci týkajú. A teda som si pozrela pár z tých možno štyroch až šiestich, ktoré sa teda priamo týkajú pochybení Úradu špeciálnej prokuratúry, a bolo by úplne super, že keby akože minister si zobral ten čas a vystúpil v rozprave, a teda by sme si vecne povedali, že napríklad ako IV. ÚS 608/2022, kde sa hovorí len o tom, že bol nejaký nesprávny úradný postup, alebo napríklad III. ÚS 454/2022, kde tiež v podstate je nejaké iba také drobné procesné pochybenie, alebo teda nenazvem to drobným, dobre, nechcem poškodiť tých sťažovateľov, ale v zásade tam Ústavný súd vôbec nehovorí nič o tom, že by došlo k nejakému úplne zásadnému pochybeniu Úradu špeciálnej prokuratúry. Alebo potom teda I. ÚS 106/2021 podobne skonštatovanie, vlastne porušenie procesných práv sťažovateľa priamo zo strany Úradu špeciálneho prokurátora, lebo nepovolili tú návštevu notára, že ako presne tieto nálezy odôvodňujú váš návrh na skrátené legislatívne konanie. Skúsme sa o tomto konkrétne pobaviť aspoň teraz, keď už sme v polke ústnej rozpravy. To by bolo super.
Martvoň, Anton, poslanec NR SR (2014-02-04):
Ďakujem pekne. Tak, pán poslanec Beblavý, no, pekne ste to zakončili nepriamou vyhrážkou, no ale v každom prípade budem konštruktívny. Čo sa týka toho RPMN, sám ste to povedali, že bol s tým v minulosti problém. Ten problém bol taký, že nakoniec, ale bolo to aj za prispenia Národnej banky Slovenska, to musíme si tu povedať, aj za prispenia Slovenskej bankovej asociácie, tak to RPMN bolo nakoniec zrušené. Čo je ale zaujímavé, že za dva roky vlády Radičovej to RPMN, lebo znova NBS nikto neobnovil, mali ste x možností to obnoviť. My sme teda prišli s iným riešením. A to stanovenie maximálnej odplaty, tá maximálna odplata sa už nebude týkať iba RPMN, ale všetkých skrytých poplatkov a poistení, a čo bude nad jej rámec, tak bude neplatné. Čo je zlé, že na základe nášho návrhu bude maximálna odplata pri všetkých typoch úverov a pôžičkách v podstate približne v hodnote 40 percent? Čo je na tom zlé? Vy sám ste povedali, že vy to vidíte až niekde pri 70 % a bežne v našej republike to RPMN bolo cez 1000 percent. Tak čo je zlé, že občan bude mať garantované nariadením vlády, že maximálne sa to dostane k sume 40 % tej celkovej odplaty? Žiadne skryté poplatky a úvery. Čo sa týka toho, že máte problém s bezhotovostným poskytovaním pôžičiek. Však aj všetky výplaty idú bezhotovostne cez banky. Čiže ja si myslím, že týmto získa štát jasnú kontrolu nad tým, ako sa poskytujú úvery a nebudú nastávať situácie, že občan podpíše nebankovke 1000 eur, že akože dostal pôžičku, a reálne dostal 500 euro. Ďalší problém, čo ste spomenuli, je, že ideme duplicitnou úpravou. No, vládny návrh rieši zabezpečenie záväzku. My sa zabezpečenia záväzku nedotýkame, my riešime exekúcie a dražby. A to je pekný alebo dosť veľký rozdiel. No a čo sa týka toho ustanovenia ochrany spotrebiteľa, my sme to aj mediálne vysvetlili, že to bolo spustené na diskusiu a že jednoducho to upresníme, len samozrejme takticky ste sa... (Prerušenie vystúpenia časomerom.)
Kamenický, Ladislav, poslanec NR SR (2023-06-22):
Vážený pán predseda, v zlúčenej rozprave vystúpilo šesť poslancov, pričom bol podaný jeden pozmeňujúci návrh. Pán predseda, keďže pozmeňujúci návrh bol podaný v rámci včerajšej rozpravy, dajte, prosím, hlasovať o skrátení lehoty podľa § 83 ods. 4 rokovacieho poriadku.
Blanár, Juraj, podpredseda NR SR (2021-11-02):
Vyhlasujem rozpravu za uzavretú. Chce sa k rozprave vyjadriť navrhovateľ? Pán spravodajca? Ďakujem, hlasovanie, čiže keďže neboli žiadne pozmeňujúce... á, bol pozmeňujúci návrh, napriek tomu vás poprosím, či dáte hlasovať, lebo mal by byť 24-hodinový odstup. Nech sa páči.
Laššáková, Jana, podpredsedníčka NR SR (2014-12-09):
Ďakujem pekne. Pán navrhovateľ, zaujmite miesto určené pre navrhovateľov a dávam slovo poslancovi Miroslavovi, dávam slovo spravodajkyni, ospravedlňujem sa, ktorú určil navrhnutý gestorský výbor pre hospodárske záležitosti, poslankyni Helene Mezenskej. Nech sa páči, pani poslankyňa, máte slovo.
Pčolinský, Peter, podpredseda NR SR (2023-05-09):
Vyhlasujem rozpravu za skončenú. Chce ešte zaujať stanovisko navrhovateľ? Pán navrhovateľ, chcete ešte stanovisko zaujať? (Reakcia navrhovateľa.) Nie. Pán spravodajca? (Reakcia spravodajcu.) Hlasovanie. (Reakcia spravodajcu.) Dnes o sedemnástej, dobre, ďakujem. Prerušujem rokovanie o tomto bode programu. A budeme pokračovať v prerušenej rozprave v druhom čítaní o návrhu poslancov Karahutu, Lukáča a Svrčeka na vydanie zákona o zmene a doplnení niektorých zákonov v oblasti ochrany životného prostredia a v súvislosti s reformou stavebnej legislatívy (tlač 1505). Prosím poslanca Karahutu, aby zaujal miesto určené pre navrhovateľov, a spravodajcu z výboru pre pôdohospodárstvo a životné prostredie pána Jána Szőllősa, aby zaujal miesto. Veľmi sa teším, že si môžem vypočuť aj zvyšok pozmeňovacieho návrhu pána poslanca Šíbla, len prosím, trošku pomalšie čítajte, aby sme vám dobre rozumeli. Môžte pokračovať, pán poslanec. (Pokračovanie rokovania o návrhu poslancov Národnej rady Slovenskej republiky Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy , tlač 1505.)
Grendel, Gábor, podpredseda NR SR (2020-09-29):
Pán poslanec Šudík, s faktickou poznámkou.
Mora, Ján, poslanec NR SR (2018-05-29):
Marian, tá tvoja informácia ohľadne TA3-ky, no, je to jedna veľká hanba. Ja som to takisto vo včerajšej rozprave zhrnul, nejaké reakcie tých mediálnych vystúpení alebo nevystúpení, no, bohužiaľ, sme svedkami toho, ako v rámci tohto zákona sú predkladané vyslovene iba tendenčné a zavádzajúce informácie. No, bohužiaľ, čo čakať od takýchto ľudí, ktorým ide naozaj o všetko možné, len nie o život nenarodených detí? Príkladom toho je napríklad portál Aktuality, ktorý zverejňuje takisto veľmi tendenčné informácie veľakrát. A dneska dokonca zverejnili názor nejakého politológa Miroslava Kusého, nepoznám toho človeka, ale ktorý tvrdí, a je to politológ, čiže by sa mal vyznať, ktorý tvrdí, že náš zákon ide o, že ide o čisto prevarenú a otrepanú tému. No a ja sa teda pýtam, že ako môže niekto so zdravým rozumom nazvať problematiku zabíjania nenarodených detí ako prevaranú, prevarenú a otrepanú tému. To je absolútna hanba, stoka mediálnych informácií, ktoré nám podsúvajú. Ale je nutné si naozaj uvedomiť, že takéto scestné názory majú ľudia, osoby, s ktorými rodičia na potrat nešli.
Kotleba, Martin, poslanec NR SR (2018-05-28):
Ďakujem kolegom za ich faktické poznámky a chcel by som povedať, že bavíme sa o téme, ktorá je sama osebe negatívna, lepšie povedané depresívna, tak z toho vychádza, že aj tie komenty budú také isté. Takže ďakujem.
Sabo, Michal, poslanec NR SR (2024-05-15):
Každopádne to, čo si si za svoje vystúpenie vyslúžila z koaličných radov, bolo ad hominem, argumentačné fauly, klasicky vatu boliestky, žlč, nenávisť. Ja ti ďakujem za to, s akou energiou pristupuješ nielen k tomuto návrhu zákona, ale aj k ostatným návrhom zákona. A verím, že to neostane nepovšimnuté a verím, že aj tvoj prínos do tejto diskusie sa odzrkadlí v tom celom verejnom diskurze, ktorý smeruje k 8. júnu a k európskym voľbám. A verím, že koalícia, špeciálne SNS dostanú v tých voľbách vizitku za svoju deštrukčnú politiku. Takže raz, ešte raz ďakujem, Zora.
Laššáková, Jana, podpredsedníčka NR SR (2014-04-02):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Hraškovi. Nech sa páči, pán poslanec.
Pellegrini, Peter, predseda NR SR (2015-07-03):
Prezentujme sa a hlasujme o pozmeňujúcom návrhu pani poslankyne Žitňanskej. (Hlasovanie.) Prítomných 120 poslancov, za hlasovalo 42, proti bolo 29, zdržalo sa 49. Tento návrh sme neschválili.
Sulík, Richard, predseda NR SR (2011-03-31):
Pán poslanec Blanár.
Blaha, Ľuboš, poslanec NR SR (2015-11-12):
Ďakujem pekne. Dovoľte mi pripomenúť, že o pol jednej máme výbor k migrácii, tak isto na stoštyridsaťdevine. Ďakujem.
Ďuriš Nicholsonová, Lucia, podpredsedníčka NR SR (2018-05-25):
Dobre, registrujem, pán poslanec. A teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Mizíkovi, aby nám predniesol spravodajskú informáciu. Nech sa páči.
P. Hrušovský, predseda NR SR: (2004-03-05):
D. Dubovská, poslankyňa: Ďakujem, pán predseda, za slovo. Ja chcem vlastne reagovať na tú časť predrečníčky, v ktorej práve hovorila o tom, že je ťažké prikazovať nejaké kvóty. Treba dať možnosť a tá možnosť je vytvorená práve cez spomínaný opčný protokol, ktorý práve hovorí o tom, že, v úvodzovkách, „môžete“, ale nie, v úvodzovkách, „musíte“, čo by bolo dobré naučiť sa celkovo u nás rozoznávať. Ja síce oceňujem iniciatívu pána Heribana, jeho prácu, lebo je to podľa mňa kultúrny muž, ktorý uznáva postavenie ženy v spoločnosti, možno to súvisí s tým, že má dosť široké rodinné zázemie vytvorené práve zo žien, ak sa nemýlim, „zrovna“ z troch. Ale predsa len možno jeho optika nie je optikou všetkých mužov na Slovensku. A preto ja by som možno povedala, že je tu potreba skôr inými spôsobmi podporovať rovnosť oboch pohlaví. Súvisí to v prvom rade s tým, že by sa mala zlepšiť sociálna situácia všetkých ľudí na Slovensku a tým pádom bude aj lepšie postavenie oboch pohlaví. Nebránim sa tomu, aby raz práve Slovensko si brali ostatné štáty a ich politici ako príklad a chceli sa nám rovnať možno aj práve tým, že postavenie žien v politike alebo vo všetkých profesiách bude rovnocenné mužom. Ďakujem.
Š. Rusnák, poslanec: (2001-11-06):
Je skutočne len na škodu, že tak dôležitá otázka sa rieši týmto spôsobom, že sú tu predkladané iniciatívy poslancov, že sa to nerieši komplexnejšie. Je to škoda. Samozrejme, pokiaľ sa týka aj tých aktivít, ktoré tu boli predložené, predkladateľ pán poslanec Brocka, vieme, že to ide v rámci projektu veľký tresk, že ono sa to, áno, aj politicky nakoniec je to... (Hlasy z pléna.) Ale my vieme, o čom to je. Odznela tu diskusia. K trom návrhom zákonov vystúpili traja v rozprave a zaznelo 18 faktických poznámok. Ja si myslím, že niektoré problémy sa tu opakovali. Na poslaneckých iniciatívach alebo návrhoch troška vadí to, že ony nezohľadňujú niektoré súvislosti, pretože riešia iba čiastkové problémy, pokiaľ sa týka celého balíka problémov, ktoré sú obsahom zákona č. 387/1996 Z. z. Musím zareagovať na to, čo tu zaznelo. Myslím teraz konkrétne na návrh, ktorý by mal riešiť určitým spôsobom záujem o zamestnanie tým, že by sa mesačne prispievalo na cestovné vo výške 1 500 korún, ako je to navrhnuté. V praxi to môže spôsobiť niektoré problémy.  Poviem takýto príklad, samozrejme, že prvý z dvoch z obce doteraz pracoval aj napriek tomu, že náklady na cestovné boli, aké boli, chodil riadne do fabriky, staral sa, pracoval a ten druhý doteraz čakal, že niekto príde s takýmto návrhom a teraz dostane 1 500 korún, tak teraz sa zamestná, pretože je mu to zohľadnené. Samozrejme, hovorím, že to je na zváženie, či je to tak spravodlivé. Ale sú to návrhy. Ja len chcem vysloviť ešte jeden svoj názor. Môj kolega z nášho výboru, tentokrát gestorského, pán Halmeš, dúfam, že sa nepohnevá, ale skutočne aj mňa troška zamrzelo, že mal si tam priestor na našom gestorskom výbore. Isteže je tu pripomienka, lebo k tomu, čo tu zaznelo, že až teraz z Národného úradu práce dali podklady a tak ďalej a že až teraz sa mohlo k tomu vyjadriť vo forme pozmeňujúceho návrhu, ja si myslím, že aj vtedy, keď sa to prerokovalo v gestorskom výbore, existoval Národný úrad práce, existovali títo ľudia, ktorí zodpovedajú za túto oblasť, bolo by lepšie, tak ako aj pani Sárközy povedala, prerokovať to v našom gestorskom výbore. (Hlasy z pléna.) No ja som Rusnák, takže, prepáčte, ja som to povedal takto, Sárközy, keď hovoríš. Taká je moja pripomienka k tomu, že mohli sme tento problém riešiť v našom gestorskom výbore. Ja, isteže, predložím potom na záver, keď budeme hlasovať, tie návrhy, ktoré gestorský výbor prijal. Všetko, ďakujem za pozornosť. I. Presperín, podpredseda NR SR: Ďakujem pekne, páni poslanci. Prerušujem rokovanie o týchto návrhoch zákonov. Hlasovať budeme neskôr. Pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 189/1992 Zb. o úprave niektorých pomerov súvisiacich s nájmom bytov a s bytovými náhradami . Vládny návrh zákona ste dostali pred prvým čítaním ako tlač 1092 a spoločnú správu výborov schválenú gestorským výborom máte ako tlač 1092a. Vládny návrh zákona odôvodní minister vnútra Slovenskej republiky Ivan Šimko. Prosím, pán minister, aby ste sa ujali slova.
Tomáš, Erik, poslanec NR SR (2019-06-20):
Hlasovali sme o všetkých pozmeňujúcich návrhoch. Pán predsedajúci, navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Glváč, Martin, podpredseda NR SR (2019-04-02):
Ďakujem. Vyhlasujem všeobecnú rozpravu za skončenú. Pán Budaj, to už bola reakcia. Pani navrhovateľka, asi nie. Chce zaujať stanovisko pani spravodajkyňa? Chcete zaujať stanovisko? Nech sa páči.
Zmajkovičová, Renáta, podpredsedníčka NR SR (2013-03-13):
Otváram teraz ústnu rozpravu. Pýtam sa, kto sa chce teraz prihlásiť ústne? Sedem poslancov. Uzatváram možnosť prihlásiť sa do rozpravy ústne. Pán poslanec Lipšic, Fronc, Hlina, Kuffa, Vašečka, Fedor a Fecko. Nech sa páči, pán poslanec Lipšic.
Zs. Simon, minister pôdohospodárstva SR: (2004-05-26):
Predloženým návrhom zákona sa reaguje na doterajšie skúsenosti získané uplatňovaním zákona č. 194/1998 Z. z. v praxi. V predloženom návrhu sú zapracované ustanovenia smerníc Európskych spoločenstiev so zootechnickou problematikou, čím sa splní povinnosť voči Európskej únii. V predloženom návrhu sa upravujú pravidlá a podmienky na šľachtenie a plemenitbu, označovanie a evidenciu hospodárskych zvierat chovaných na území Slovenskej republiky v súlade s ustanovením smerníc platných v Európskej únii. Predkladaný návrh zákona bol prerokovaný dňa 27. januára v Legislatívnej rade vlády, jeho závery a odporúčania sú v predloženom návrhu zákona zapracované, ako aj výsledky prerokovania vo vláde. Vážený pán predsedajúci, vážené pani poslankyne, páni poslanci, vzhľadom na to, že predloženým návrhom zákona sa realizuje povinnosť voči Európskej únii upraviť túto problematiku, obraciam sa na vás so žiadosťou o jeho prerokovanie a vyjadrenie súhlasu s ním. Ďakujem pekne za pozornosť. Skončil som.
Danko, Andrej, podpredseda NR SR (2024-06-12):
Ďakujem. Dávam slovo spoločnej spravodajkyni z výboru pre sociálne veci poslankyni Laššákovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Laurenčík, Milan, podpredseda NR SR (2021-05-10):
Pán poslanec Peter Osuský, nech sa páči.
Hrušovský, Pavol, podpredseda NR SR (2010-12-08):
S faktickou poznámkou, resp. s faktickými poznámkami na vystúpenie pána poslanca Novotného traja páni poslanci. Končím možnosť ďalších prihlášok. Pani poslankyňa Sabolová.
Glváč, Martin, podpredseda NR SR (2017-09-06):
Pán poslanec Jurzyca.
Gibalová, Monika, poslankyňa NR SR (2011-12-01):
Ďakujem pekne. Teraz budeme hlasovať o návrhoch, ktoré vyplynuli z rozpravy. Sú tri, ale pretože boli podané dnes, dajte, prosím, hlasovať o skrátení lehoty.
Marosz, Ján, poslanec NR SR (2019-11-28):
Ďakujem. Vážim si, pán, pán predsedajúci, že ste predĺžili čas, o to budem stručnejší. Ja to zhrniem do jedného slova. Hanba! Ďakujem.
Hlina, Alojz, poslanec NR SR (2013-10-24):
Ďakujem veľmi pekne. Ja keď som počul Pro-Tender, tak som zbystril pozornosť, lebo ak sa nemýlim, tak je to presne tá firma, ktorá okrem iného, že tam je nejaký súvis s pánom Rašim, ona robila aj zadanie pre autobusy. A to bolo to trápne, to úplne trápne, že oni opisovali podmienky súťaže na dodávku košických autobusov a že čo má ten výrobca spĺňať, tak oni si zobrali to J&T, čo vyrába autobusy v tej Libchave, či jak sa volá, tak z ich stránky, že výrobný program. A tam je, po česky sa povie „asynchronní“ motor, sa píše teda s mäkkým „í“ a v slovenčine sa píše „asynchrónny“ s tvrdým, to teda ja, čo nie som moc veľký gramatik, ale to teda by som sa možno v tomto nepomýlil. A si zoberte, že teda jak tak útrpne prepisovali to z tej stránky do tých podmienok súťaže, tak aj s touto hrúbkou, no. To sú také ako milé veci, ktoré zase v normálnych krajinách len dokumentujú, to je na divadlo, to je na dosky, to je na scénu, hej. Ale u nás je to reálny svet a sem-tam sa niekto nad tým začuduje, v zásade nikoho to už pomaly nevyrušuje a takto si my tu žijeme. Ďakujem.